পুকেটপাপা নারী ভোটাধিকার স্মৃতিসৌধ
পুকেটপাপা নারী ভোটাধিকার স্মৃতিসৌধ হল একটি আকর্ষণীয় ভাস্কর্য। মহিলাদের ভোটের অধিকারের জন্য লড়াই করা স্বল্প পরিচিত ভোটাধিকারীদের স্মরণ করে এই ভাস্কর্য তৈরি। এটি নিউজিল্যান্ডের অকল্যান্ড শহরের থ্রি কিংস শহরতলির রোজ পার্কে অবস্থিত। নিউজিল্যান্ড ছিল বিশ্বের প্রথম স্বশাসিত দেশ যেটি নারীদের প্রতি ভোটাধিকার প্রসারিত করেছিল। স্মৃতিসৌধটি অনুমোদন ও স্থাপন করেছিল পুকেটপাপা স্থানীয় বোর্ড এবং অকল্যান্ড কাউন্সিল। এটির নকশা করেছিলেন শিল্পী ম্যাথিউ ভ্যান স্টারমার এবং কারমেন সোসিখ এবং এর নির্মাতা ছিল এমভিএস স্টুডিও। নকশাটি হল ক্যামেলিয়ার একটি বিমূর্ত প্রতিকৃতি, যা উনবিংশ শতাব্দীতে নিউজিল্যান্ডে ভোটাধিকার আন্দোলনের প্রতীক ছিল। ফুলের গোড়ায় স্থানীয় নারীদের নাম খোদাই করা আছে যাঁরা ১৮৯৩ সালে সংসদে নারীদের ভোট দেওয়ার আবেদনে স্বাক্ষর করেছিলেন। স্মৃতিসৌধটি উন্মোচন করা হয়েছিল ২০১৩ সালের ১৯শে সেপ্টেম্বর, নিউজিল্যান্ডে মহিলাদের ভোট পাওয়ার ১২০ তম বার্ষিকীতে।